**Nr. \_\_\_\_\_\_\_\_\_ / \_\_\_\_\_\_.2016 Nr. \_\_\_\_\_\_\_\_\_ / \_\_\_\_\_\_.2016**

**PROTOCOL DE COLABORARE**

**MINISTERUL EDUCAŢIEI NAŢIONALE ŞI CERCETĂRII ŞTIINŢIFICE**, organ de specialitate al administrației publice centrale cu personalitate juridică, CIF 137 29 380, cu sediul în Bucureşti, Str. G-ral Berthelot nr.28-30, sector 1, tel. 021/405 62 00, reprezentat prin domnul\_\_\_\_\_\_\_\_\_\_\_\_\_\_\_\_\_\_\_\_\_\_***, Ministru***

**şi**

**INSTITUȚIA DE ÎNVĂȚĂMÂNT SUPERIOR ……………………… ,** cu sediul în ………, Str. …………, nr. ……, sector/județ ………, loc. …………, tel. …………, reprezentată prin domnul/doamna ***…………………,*** având funcția de **………**

denumite în continuare părţi, au convenit la încheierea prezentului protocol de acces la date.

1. **CADRUL LEGAL**

* Legea educaţiei naţionale nr.1/2011, cu modificările şi completările ulterioare;
* Ordinul ministrului educației naționale și cercetării științifice nr. 3107/27.01.2016 pentru aprobarea Metodologiei-cadru privind organizarea admiterii în ciclurile de studii universitare de licență, de master și de doctorat pentru anul universitar 2016-2017, cu modificările și completările ulterioare;
* Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare.

1. **OBIECTUL PROTOCOLULUI DE COLABORARE**

**Art.1.** Prezentul protocol are ca obiect interconectarea instituției de învățământ superior cu Sistemul Informatic Integrat al Învățământului din România (SIIIR) în vederea preluării datelor personale și a rezultatelor obținute la bacalaureat de către candidați, în temeiul art. 12 alin (2) din OMENCS nr. 3107/2016, cu modificările și completările ulterioare.

**Art.2.** În scopul realizării obiectului prezentului protocol, operația de interconectare prevăzută la art.1 se realizeză în etapele următoare:

1. Instituția de învățământ superior primește specificațiile tehnice și credențialele de acces la date, conform Anexei 1 – Fișa tehnică de acces programatic la date SIIIR pentru serviciul WEB, pus la dispoziție de MENCȘ;
2. Instituția de învățământ superior implementează, în aplicațiile sale informatice proprii, mecanismele de interogare a serviciului WEB pus la dispoziție;
3. Instituția de învățământ superior obține consimțământul scris, expres și neechivoc al candidaților care au promovat examenele de bacalaureat corespunzătoare anului școlar 2015-2016 pentru interogarea Sistemului Informatic Integrat al Învățământului din România (SIIIR) în vederea obținerii datelor personale și a rezultatelor de la bacalaureat ale acestora (în cazul celor care optează pentru interogarea SIIIR);
4. Sistemul informatic al instituției de învățământ superior interoghează automat serviciul WEB al SIIIR pus la dispoziție și preia informațiile de la lit. c).
5. **OBLIGAŢIILE PĂRŢILOR**

**Art.3** Prin prezentul protocol, **Ministerul Educației Naționale și Cercetării Științifice** se obligă:

1. Să pună la dispoziție, cu titlu gratuit, serviciul WEB al SIIIR descris în prezentul protocol, conform Anexei 1;
2. Să ofere suport tehnic de specialitate, fără costuri, prin Unitatea pentru Tehnologia Informației în Educație, pe toată perioada de valabilitate a protocolului, prin e-mail la adresa [utie@edu.gov.ro](mailto:utie@edu.gov.ro) sau telefonic la unul dintre numerele: 021-405.62.37, 021-405.62.57;
3. Să garanteze, prin răspunsul serviciului WEB, acuratețea datelor furnizate, așa cum acestea au fost introduse în sistemele informatice ale MENCȘ de către unitățile de învățământ.

**Art.4.** Prin prezentul protocol, **instituția de învățământ superior** se obligă:

1. Să utilizeze serviciul pus la dispoziție de Minister doar cu acordul scris dat în prealabil de candidatul căruia i se preiau datele;
2. Să utilizeze mecanisme de caching la nivel de sesiune, pentru a preveni interogarea excesivă și repetată a serviciilor WEB pentru același candidat;
3. Să păstreze confidenţialitatea asupra specificațiilor tehnice, a credențialelor de acces, precum și a datelor şi informatiilor obţinute în baza prezentului protocol şi să le utilizeze în condiţiile legii şi numai în scopul desfăşurării activităților de înscriere la admitere;
4. să informeze Ministerul Educației Naționale și Cercetării Științifice asupra oricăror incidente de securitate sau nereguli care ar putea interveni în interogarea/administrarea/prelucrarea ulterioară a datelor și informațiilor furnizate prin prezentul protocol.
5. **DISPOZIŢII FINALE**

**Art.5.** Cu privire la prelucrarea datelor cu caracter personal:

1. Furnizarea, informaţiilor ce constituie date cu caracter personal definite potrivit Legii nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, necesare în realizarea obiectului prezentului protocol, se efectuează cu consimțământul scris, expres și neechivoc prealabil al persoanei căreia i se prelucrează datele, în condiţiile prevăzute de această lege.
2. Prin semnarea prezentului protocol, instituția de învățământ superior declară că îndeplinește cerinţele minime de securitate a prelucrărilor de date cu caracter personal, aprobate prin Ordinul Avocatului Poporului nr.52/2002, privind aprobarea Cerinței minime de securitate a prelucrării de date cu caracter personal.
3. Beneficiarul furnizării de informaţii ce constituie date cu caracter personal este instituția de învățământ superior; aceasta este obligată să aplice măsurile tehnice şi organizatorice prevăzute de lege pentru protejarea datelor cu caracter personal împotriva furtului, pierderii sau accesului neautorizat.
4. Părțile declară faptul că nu se transferă, prin prezentul protocol, informaţii ce constituie, conform art. 7 din Legea nr. 677/2001, date cu caracter personal a căror prelucrare este interzisă.

**Art.6**. Prezentul protocol de colaborare poate fi modificat sau completat, prin act adiţional, numai prin înţelegerea scrisă a părţilor.

**Art.7.** (1) Prezentul protocol de colaborare intră în vigoare de la data semnării sale de către părţi şi se încheie până la data de **30 septembrie 2016.**

(2) Acest protocol inceteaza la termen sau prin denunțare unilaterală de către una din părți, notificată celeilalte părți cu cel putin 15 zile înainte de data avută în vedere pentru încetare, în situația apariției unor circumstanțe care conduc la imposibilitatea continuării executării protocolului.

(3) Prin excepție de la prevederile alin. (2), Ministerul Educației Naționale și Cercetării Științifice suspendă executarea protocolului până la finalizarea investigaţiei şi luarea unor decizii legale, fără nicio notificare prealabilă, în cazul în care se constată utilizarea abuzivă sau neconformă a serviciilor, precum și în cazul în care există suspiciuni rezonabile cum că credențialele de acces la serviciile oferite au fost înstrăinate/compromise.

**Art.8.** Prezentul protocol de colaborare a fost redactat in 2 (două) exemplare originale, câte unul pentru fiecare parte.

|  |  |
| --- | --- |
| **MINISTERUL EDUCAŢIEI NAŢIONALE ŞI CERCETĂRII ŞTIINŢIFICE** | **UNIVERSITATEA ………………..** |
|  |  |
| **MINISTRU**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **RECTOR**  **……………….** |
| **SECRETAR GENERAL,**  **Gabriel LEAHU** | **ȘEF SERVICIU IT /RESPONSABIL IT** |
| **DIRECȚIA GENERALĂ ÎNVĂȚĂMÂNT SUPERIOR**  **DIRECTOR GENERAL,**  **Constantin MITRUȚ**  **DIRECȚIA GENERALĂ JURIDIC,**  **DIRECȚIA CONTENCIOS**  **DIRECTOR,**  **Crina Mădălina CIOBANU** |  |
| **UNITATEA PENTRU TEHNOLOGIA INFORMAȚIEI ÎN EDUCAȚIE**  **DIRECTOR,**  **Mariana CHIVU**  **CONSILIER,**  **Daniel BŐJTE** |  |
| **Aviz de legalitate,** | **Aviz juridic,** |
|  |  |

**Anexa nr. 1 la \_\_\_\_\_\_\_\_\_\_\_\_\_\_\_\_**

**FIȘA TEHNICĂ DE ACCES PROGRAMATIC LA DATE - S.I.I.I.R.**

**Nr. \_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_**

1. **Date de identificare beneficiar**

|  |  |
| --- | --- |
| **Instituția** | UNIVERSITATEA ……………………………… |
| **Persoană de contact tehnică**  **Numele și prenumele** | Se completează de universitate |
| **Funcția** | Se completează de universitate |
| **Telefon mobil** | Se completează de universitate |
| **E-mail** | Se completează de universitate |

1. **Date de acces**

|  |  |
| --- | --- |
| **Tip acces (Open/VPN/PtP)** | **PtP:API** |
| **IP(uri) beneficiar (de la care se realizează conexiunea către MENCȘ)** | Se completează de universitate sub forma: 123.123.123.123 |
| **Interval orar de accesare** | 00-24 |
| **Zile ale săptămânii de accesare** | L-D |
| **Nr. accesări pe zi** | 10.000 |
| **Timeout între accesări** | 0,5 sec. |
| **Alte restricții** | N/A |

1. **Date privind informațiile furnizate**

|  |  |
| --- | --- |
| **Metodă acces** | **POST** |
| **Format fișier răspuns** | JSON |
| **Structura datelor din fișierul de răspuns (capete de coloană)** | **Endpoint: getBacResultByHash.php**  *Description:* Acest endpoint răspunde, pentru hash-ul furnizat, cu rezultatele la bacalaureat la sesiunea iunie-iulie 2016 la care candidatul respectiv a fost înscris.  *Request type:* POST  URL: <https://apiport.edu.ro/api/getBacResultByHash.php>  *Documentation:*  https://apiport.edu.ro/docs/index.php?path=/getBacResultByHash&action=POST  *Query params POST parameters (www-urlencoded):*  hash: string | Stringul generat în baza algoritmului agreat  token: string | Token de acces necesar pentru cererile securizate, în format JWT  *Response:* application/json  {  "total": numeric, numărul înregistrărilor găsite,  "found": boolean, dacă s-a identificat candidatul,  "timestamp": numeric, timpul UNIX EPOCH al interogării,  "hash": string, hashul cerut pentru care se dă răspunsul,  "list": array, toate datele și rezultatele care apar pe adeverința de bacalaureat} |

1. **Alte informații**

|  |
| --- |
| **Credențialele de acces** (token, algoritm generare hash) se înmânează persoanei de contact, reprezentant legal/împuternicit al Beneficiarului, într-un exemplar original, sub semnătură de primire, după semnarea Protocolului, în regim *secret de serviciu*. |

**Suportul tehnic** se oferă telefonic la numărul 021-405.62.37, 021-405.62.57 sau prin e-mail la utie@edu.gov.ro în perioada convenită în Protocol.

|  |  |
| --- | --- |
| **MINISTERUL EDUCAŢIEI NAŢIONALE ŞI CERCETĂRII ŞTIINŢIFICE** | **UNIVERSITATEA ………………..** |
| **prin** | **prin** |
| **UNITATEA PENTRU TEHNOLOGIA INFORMAȚIEI ÎN EDUCAȚIE**  **DIRECTOR,**  **Mariana CHIVU**  **CONSILIER,**  **Daniel BŐJTE** | **………………………………………**  **Responsabil tehnic** |

**PROCES - VERBAL DE PREDARE-PRIMIRE**

Încheiat azi, \_\_\_\_\_\_\_ 2016, între Ministerul Educației Naționale și Cercetării Științifice, prin domnul Daniel BŐJTE, având funcția de Consilier în cadrul Unității pentru Tehnologia Informației în Educație, în calitate de predator și Universitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prin doamna/domnul \_\_\_\_\_\_\_\_\_\_\_\_\_\_\_\_, având funcția de \_\_\_\_\_\_\_\_\_\_\_\_\_\_\_\_\_\_\_\_, în calitate de primitor, cu ocazia predării-primirii credențialelor de acces programatic pentru serviciile WEB ale SIIIR oferite prin Protocolul de colaborare nr. \_\_\_\_\_\_\_\_ din \_\_\_\_\_\_\_\_\_\_\_\_.

Token: xxxxxxxxxxxxxxxxxxxxxxxxxxxxxxxxxxxxxxxxxxxxxxx

Cheie algoritm hash: xxxxxxxxxxxxxxxxxxxxxxxxxxxxxxxxxx

Informațiile din prezentul proces - verbal reprezintă **secret de serviciu**.

AM PREDAT, AM PRIMIT,